বেসরকারি আবাসনে রাজনৈতিক পতাকা কেন, পুরসভাকে প্রশ্ন হাইকোর্টের

মুম্বই: বেসরকারি আবাসনে রাজনৈতিক পতাকা লাগানো যায় কি না তা বম্বে মিউনিসিপাল কর্পোরেশনের (Bombay Municipal Corporation) কাছে জানতে চাইল বম্বে হাইকোর্ট (Bombay High Court)। ওই আবাসনের বাসিন্দা এক ব্যক্তির অভিযোগ, তাঁদের আবাসনে রাজনৈতিক দলগুলি যথেচ্ছভাবে দলীয় পতাকা লাগিয়ে সৌন্দর্যহানি ঘটিয়ে চলেছে। পুরসভায় অভিযোগ করেও ফল মেলেনি।

প্রথমে আবাসনের অ্যাসোসিয়েশনের সম্পাদক পরে স্থানীয় পুরপিতা এবং সবশেষে পুরসভাকে আইনি নোটিস দিয়েও লাভ হয়নি বলে অভিযোগ। অথচ রয়েছে মহারাষ্ট্র প্রিভেনশন অফ ডিফেসমেন্ট অফ প্রপার্টি অ্যাক্ট। একই ধরনের আইন দেশের অন্যান্য রাজ্যগুলিতেও রয়েছে।

আরও পড়ুন: ফিরল পুলওয়ামার স্মৃতি, কাশ্মীরের সেনা কনভয় লক্ষ্য করে জঙ্গিদের গুলি

মামলাকারীর আরও অভিযোগ, আইন থাকলেও এমন অভিযোগের পরিপ্রেক্ষিতে ব্যবস্থা নেওয়ার কোনও পরিকাঠামো পুরসভার আদৌ আছে কি না সন্দেহ। বিচারপতি রেবতী মোহিত দেরে ও বিচারপতির নীলা গ্যাগলানির অভিমত, এমন অভিযোগে অবিলম্বে ব্যবস্থা গ্রহণ জরুরি। কিন্তু এমন অভিযোগ বা নোটিস পেলে কী পদক্ষেপ পুরসভার পক্ষে করা সম্ভব, তা সর্বাগ্রে জানা প্রয়োজন। কারণ বিষয়টি অত্যন্ত গুরুতর যার বৃহত্তর প্রেক্ষাপট রয়েছে।

পুরসভাকে তার এক্স হ্যান্ডলে এবং ওয়েবসাইটে জানাতে হবে, কোনও বেসরকারি আবাসনে এমন পতাকা লাগানো বেআইনি। আদালত এই প্রসঙ্গে পূর্বের কয়েকটি জনস্বার্থ মামলার রায়ের কথা উল্লেখ করে জানিয়েছে, এমন প্রদর্শনের জন্য পুরসভা কী পদক্ষেপ করতে পারে বা ব্যবস্থা নিতে পারে, তার সবার আগে মানুষকে জানানো প্রয়োজন। অভিমত সহ পুরসভা কী ব্যবস্থা নিয়েছে তা জানিয়ে হলফনামা দেওয়ার নির্দেশ দিল উচ্চ আদালত।

দেখুন অন্য খবর: